open-index/open-wikipedia-markdown huggingface dataset:
பல்கு

**பல்கு** (; பஷ்டோ, , *பல்கு*; , *பக்ட்ரா*; பாக்திரியம்: Βάχλο, *பாக்லோ*) என்பது ஆப்கானித்தானின் பல்கு மாகாணத்தில் உள்ள ஒரு பட்டணம் ஆகும். பல்கு மாகாணத் தலைநகர் மசார் ஈ சரீப் நகரம் ஆகும். பல்கு நகரம் மசார் ஈ சரீப் நகரத்திலிருந்து 20 கிலோ மீட்டர் தொலைவிலும், உஸ்பெகிஸ்தான் எல்லை மற்றும் ஆமூ தாரியா  ஆற்றுக்குத் தெற்கில் சுமார்  தொலைவிலும் இது அமைந்துள்ளது. இது வரலாற்றில் பௌத்தம்,சொராட்டிரிய நெறி மற்றும்  இசுலாம் ஆகியவற்றின் பண்டைய மையமாக இருந்துள்ளது. குராசான் பகுதியின் ஒரு முக்கியமான நகரமாக ஆரம்ப காலத்தில் இருந்தே இது இருந்திருக்கிறது.இதன் பண்டைய பெயர்பாக்திரியா ஆகும்.

முதன்முதலில் பல்கு நகரம் குறித்து இந்து சமய நூல்களில் குறிப்பிடப்பட்டுள்ளது. முக்கியமாக மகாபாரதத்தில் இது குறிப்பிடப்பட்டுள்ளது. பாக்லீகர்கள் மக்கள் இப்பகுதியை ஆண்டதாக குறிப்பிடப்பட்டுள்ளது. இதன் ஆட்சியாளர்கள் குருச்சேத்திரப் போரில் பங்கு பெற்றதாகக் குறிப்பிடப்பட்டுள்ளது.http://www.sacred-texts.com/hin/m05/m05198.htm

## மேற்கோள்கள்

பகுப்பு:ஆப்கானித்தான் நகரங்கள்
குளத்துப்புழை

**குளத்துப்புழை** (**Kulathupuzha**) இந்தியாவில் கேரளா மாநிலத்தில் கொல்லம் மாவட்டத்தில் அமைந்த கிராம ஊராட்சியாகும்.

செங்கோட்டை - கொல்லம் தேசிய நெடுஞ்சாலையில அமைந்த குளத்துப்புழை, மாநிலத் தலைநகரான திருவனந்தபுரத்திற்கு வடக்கே 63 கி.மீ. தொலைவிலும், கொல்லத்திலிற்கு தெற்கே 58 கி.மீ. தொலைவிலும்,  தமிழகத்தின் செங்கோட்டையிலிருந்து வடக்கே 40 கி.மீ. தொலைவிலும் உள்ளது. இதனருகே தென்மலை சூழழியல் சுற்றுலாத் தலம் உள்ளது.

இவ்வூர் குளத்துப்புழை அய்யப்பன் கோயிலுக்குப் புகழ் பெற்றது.

## மேற்கோள்கள்

பகுப்பு:கொல்லம் மாவட்டத்தில் உள்ள ஊர்களும் நகரங்களும்
அலோகுளுடாமோல்

**அலோகுளுடாமோல்** *(Aloglutamol )* என்பது C10H24NO12 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அலுமினியச் சேர்மமான இது ஓர் அமிலநீக்கியாகும் . அலுமினியம், குளுக்கோனிக் அமிலம், டிரிசு என்றழைக்கப்படும் 2-அமினோ-2-(ஐதராக்சிமெத்தில்)புரோப்பேன்-1,3-டையால் ஆகியவற்றைச் சேர்த்து அலோகுளுடாமோல் உப்பு தயாரிக்கப்படுகிறது . பொதுவாக 0.5 முதல் 1 கிராம் அளவு வரை வாய்வழியாக இதைக் கொடுக்கிறார்கள் . அல்டிரிசு, பைரிசெசு, தாசுட்டோ, சாப்ரோ என்பன இச்சேர்மத்தின் உரிமைப் பெயர்களாக வழக்கில் உள்ளன .

## மேற்கோள்கள்

பகுப்பு:அமிலநீக்கிகள்
பகுப்பு:அலுமினியம் சேர்மங்கள்
பகுப்பு:குளுக்கோனேட்டுகள்
சேந்தியோசைட்டு

**சேந்தியோசைட்டு** *(Xanthiosite)* என்பது Ni3(AsO4)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஆர்சனேட்டு கனிமமாக இக்கனிமம் வகைப்படுத்தப்படுகிறது. 1858 ஆம் ஆண்டு செருமனியில்  சேந்தியோசைட்டு கனிமம் கண்டறியப்பட்டது. கிரீசு நாட்டிலும் இக்கனிமம் இருப்பதாக அறியப்படுகிறது. தங்க மஞ்சள் நிறத்தில் கதிரியக்கப் பண்பு அற்றதாகக் காணப்படுகிறது. 
 
## மேற்கோள்கள்

பகுப்பு:ஆர்சனேட்டு கனிமங்கள்
பகுப்பு:நிக்கல் கனிமங்கள்
பகுப்பு:ஒற்றைச்சரிவச்சுக் கனிமங்கள்
நியோடிமியம் அலுமினியம் போரேட்டு

**நியோடிமியம் அலுமினியம் போரேட்டு** *(Neodymium aluminium borate)* என்பது NdAl3(BO3)4  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். 
ஒளியியலில் நியோடிமியம் அலுமினியம் போரேட்டைப் பயன்படுத்துகின்றனர்.

## மேற்கோள்கள்
*
*

பகுப்பு:நியோடிமியம்(III) சேர்மங்கள்
பகுப்பு:போரேட்டுகள்
பகுப்பு:அலுமினியம் சேர்மங்கள்
செம்சுசினிக்கோவைட்டு

**செம்சுசினிக்கோவைட்டு** *(Zhemchuzhnikovite)* என்பது NaMg(FeAl)C2O4•8H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். புகையும் பச்சை நிறப் படிகங்களாக கண்ணாடி போன்ற பளபளப்புடன் உருசியாவின் நிலக்கரி சுரங்கங்களில்  இது தோன்றுகிறது. யூரி செம்சுசினிக்கோ (1885–1957) என்ற கனிமவியலாளர் கனிமத்தைக் கண்டறிந்த காரணத்தால்  செம்சுசினிக்கோவைட்டு என்ற பெயர் இக்கனிமத்திற்கு சூட்டப்பட்டது .

## மேற்கோள்கள்

பகுப்பு:சோடியம் கனிமங்கள்
பகுப்பு:மக்னீசியக் கனிமங்கள்
பகுப்பு:அலுமினியம் கனிமங்கள்
பகுப்பு:இரும்புக் கனிமங்கள்
பகுப்பு:முக்கோணவமைப்புக் கனிமங்கள்
பகுப்பு:ஆக்சலேட்டு கனிமங்கள்
பொட்டாசியம் எத்தில் சேந்தேட்டு

**பொட்டாசியம் எத்தில் சேந்தேட்டு** *(Potassium ethyl xanthate)* என்பது CH3CH2OCS2K என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மம் ஆகும். கரிமக் கந்தகச் சேர்மமான இச்சேர்மம் வெளிர் மஞ்சள் நிறத்தில் தூளாகக் காணப்படுகிறது. தாதுக்களை தனித்துப் பிரிக்க கனிமவியல் துறையினர் இச்சேர்மத்தைப் பயன்படுத்துகின்றனர். தொடர்புடைய சோடியம் எத்தில் சேந்தேட்டு போல அல்லாமல் பொட்டாசியம் எத்தில் சேந்தேட்டு ஓர் நீரிலி உப்பாக காணப்படுகிறது.
## தயாரிப்பு
கார்பன் டை சல்பைடு மீது அல்காக்சைடுகள் வினைபுரிவதால் சேந்தேட்டு உப்புகள் உருவாகின்றன. வினைக்குத் தேவையான அல்காக்சைடு பொட்டாசியம் ஐதராக்சைடிலிருந்து வினைநிகழும் தளத்திலேயே தயாரித்துக் கொள்ளப்படுகிறது
:CH3CH2OH  +  CS2  +  KOH →  CH3CH2OCS2K  +  H2O.
## பண்புகள்
பொட்டாசியம் எத்தில் சேந்தேட்டு வெளிர் மஞ்சள் நிற தூளாகக் கிடைக்கிறது. உயர் pH நிலையில் நிலைப்புத்தன்மையோடு இருக்கும் இச்சேர்மம் 25 பாகை செல்சியசு வெப்பநிலையில் pH 9 நிலையில் விரைவாக நீராற்பகுப்பு அடைகிறது. சோடியம் வழிப்பெறுதிகளைப் போலல்லாமல் பொட்டாசியம் சேந்தேட்டு நீரிலி உப்பாக படிகமாகிறது. எனவே இச்சேர்மம் நீரை உறிஞ்சுவதில்லை. 
## பயன்பாடுகள்
தாமிரம், நிக்கல், வெள்ளி போன்ற தனிமங்களின் தாதுக்களைப் பிரித்தெடுக்கும் சுரங்கத் தொழிற்சாலைகளில் பொட்டாசியம் எத்தில் சேந்தேட்டு ஒரு நுரைமிதப்பு முகவராக பயன்படுத்தப்படுகிறது. இத்தகைய மென் உலோகங்களை கரிமகந்தக ஈந்தணைவிகளுக்காக ஈர்ப்பதற்கு இம்முறை பயன்படுத்தப்படுகிறது.
ஆல்க்கைல் மற்றும் அரைல் ஆலைடுகளிலிருந்து சேந்தேட்டு எசுத்தர்களை தயாரிப்பதற்கு பொட்டாசியம் சேந்தேட்டு ஒரு பயனுள்ள வினையாக்கியாகப் பயன்படுகிறது. கரிமத் தொகுப்பு வினைகளில் இச்சேந்தேட்டுகள் பயனுள்ள இடைநிலைகளாகப் பயன்படுகின்றன . 
## தற்காப்பு
எலிகளுக்கு வாய்வழியாகக் கொடுக்கும்போது பொட்டாசியம் சேந்தேட்டின் உயிர் கொல்லும் அளவு LD50  683 மி.கி/கி.கி ஆகும் .  
## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:தயோகார்பனைல் சேர்மங்கள்
செலீனைடு கனிமங்கள்

**செலீனைடு கனிமங்கள்** *(Selenide minerals)* என்பவை செலீனைடு எதிர்மின் அயனியைக் முக்கியமாகக் கொண்டுள்ள கனிமங்களைக் குறிக்கும்.

செலீனைடுகள் சல்பைடுகள் போன்றவை என்பதால் அவை சல்பைடுகள் குழுவுடன் சேர்த்து அறியப்படுகின்றன

எடுத்துக்காட்டுகள்: 

* அச்சாவலைட்டு Fe1−*x*Se
* அதாபாசுகெயிட்டு- Cu5Se4
* கிளாசுதாலைட்டு PbSe
* பெரோசெலைட்டு- FeSe2
* பென்ரோசெயைட்டு- (Ni,Co,Cu)Se2
* சிடில்லெய்ட்டு- ZnSe
* டைமானைட்டு HgSe
* உமாங்கைட்டு Cu3Se2. 

## மேற்கோள்கள்

பகுப்பு:கனிமங்கள்
பகுப்பு:செலீனைடு கனிமங்கள்
எலும்புத் திண்மக் குறை

**எலும்புத் திண்மக் குறை **அல்லது** எலும்பணுக் குறை** (**Osteopenia**) என்பது  எலும்பின் இயல்பான அடர்த்தி குறையும் நிலையாகும். பல மருத்துவர்களால், இது எலும்புப்புரை நோயின்  முன் அறிகுறி என்று கருதப்படுகிறது. என்றாலும் எலும்பணுக் குறை கண்டறியப்படும் ஆனைத்து நபர்களுக்கும் எலும்புரை நோய் உண்டாவதில்லை.  குறிப்பாக, எலும்பணுக் குறை என்பது  எலும்பு கனிம அடர்த்தி டி-ஸ்கோரில் -1.0 மற்றும் -2.5 க்கு இடையில் இருப்பது என வரையறுக்கப்படுகிறது.

## காரணங்கள்
ஆண்களுக்கு டெஸ்டோஸ்டீரான் ஹார்மோன் குறைவதாலும், பெண்களுக்கு மாதவிலக்கு நின்று ஈஸ்ட்ரோஜென் ஹார்மோன் குறைந்துவிடுவது போன்றவையும், புகைபிடித்தல், மது அருந்துதல், உடல் பருமன், தைராய்டு பிரச்சினை, போதைப் பழக்கம் போன்றவற்றாலும் இது அதிகரிக்கலாம். பரம்பரை ரீதியும், கதிர்வீச்சுக்கு ஆட்படுதலின் விளைவும் ஒரு காரணி ஆகும்.

இளம் வயதிலிருந்தே தினமும் உடற்பயிற்சி செய்வது, வேகமாக நடப்பது, ஓடுவது, மிதிவண்டி ஓட்டுவது, நீச்சல், கூடைப்பந்து விளையாட்டு, ஸ்கிப்பிங் போன்ற உடற்பயிற்சிகளில் ஈடுபடுபவர்களின் எலும்பு அடர்த்தி பாதுகாக்கப்படுகிறது அல்லது அதிகரிக்கின்றது.

இது பொதுவாக முதுமையின் அறிகுறியாகும்.  பெரும்பாலும் இந்த நோய் இருப்பது நோயாளிக்கே தெரியாது.

## நோயறிதல்
இந்த நோயை கண்டறிய டெக்சா ஸ்கேன் (Dexa Scan) பரிசோதனை முதன்மையாக மேற்கொள்ளப்படுகிறது. மேலும் அல்ட்ராசவுண்ட் ஸ்கேனரைப் பயன்படுத்தியும் ஓரளவுக்கு கண்டறிவர்,  எக்ஸ்ரே இயந்திரத்தைப் பயன்படுத்தி குதிகால் எலும்பு அடர்த்தியை அளவிட இயலும். மெர்கெல்லால் வெளியிடப்பட்ட ஒரு ஆய்வில், எலும்புப்புரையின் அளவை இது போன்ற இயந்திரங்கள் 28 முதல் 45 சதவிகிதம் என்று வேறுபடுத்திக் காட்டியது. 

## சிகிச்சை
இந்த நோயினால் வலு இழந்த எலும்பை மீண்டும் வலுப் பெறச்செய்ய இயலாது. ஆனால் கால்சியம் மற்றும் வைட்டமின் ‘டி’ மிகுந்த உணவுகளைச் சாப்பிடுதல் அல்லது அதற்கான மாத்திரைகள் சாப்பிடுதல் போன்றவற்றின் மூலம் மற்ற எலும்புகளை வலிமையாக்கலாம். இவை தவிர, அண்மையில் இந்த நோய்க்கு நவீன மாத்திரைகளும் ஊசி மருந்துகளும்  பயன்பாட்டுக்கு வந்துள்ளன.
## மேற்கோள்கள்

பகுப்பு:எலும்பு நோய்கள்
குளோரோக்சுரோன்

**குளோரோக்சுரோன்** *(Chloroxuron)* என்பது C15H15ClN2O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மம் ஆகும். களைக்கொல்லியாகப் பயன்படுத்தப்படும் இச்சேர்மம் மிகவும் தீங்கு விளைவிக்கக்கூடிய  ஒரு சேர்மமாக வகைப்படுத்தப்படுகிறது. அமெரிக்காவில் அவசரகால திட்டமிடல் மற்றும் சமூகத் தகவலறியும்  சட்டம் (42 யு.எசு.சி 11002) பிரிவின் 302 ஆம் துணைப் பிரிவிலும்  இச்சேர்மம் மிகவும் அபாயகரமான ஒரு பொருளாக வகைப்படுத்தப்பட்டுள்ளது.  மேலும் இதை  உற்பத்தி செய்தல், சேமித்தல் , அல்லது குறிப்பிடத்தக்க அளவிற்கு அதைப் பயன்படுத்துதல் போன்ற செயல்பாடுகள் கட்டுப்படுத்தப்படுகின்றன.
  
## மேற்கோள்கள்

பகுப்பு:பீனால் ஈதர்கள்
பகுப்பு:யூரியாக்கள்
பகுப்பு:குளோரோ அரீன்கள்
பகுப்பு:களைக்கொல்லிகள்
3,11-டை ஐதராக்சி டோடெக்கேனாயிக் அமிலம்

**3,11-டை ஐதராக்சி டோடெக்கேனாயிக் அமிலம்** *(3,11-Dihydroxydodecanoic acid)* என்பது C12H24O4  என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மம் ஆகும். 3,11- ஈரைதராக்சி  டோடெக்கேனாயிக் அமிலம் என்ற பெயராலும் இதை அழைக்கலாம். அரச ஊன்பசையில் ஒரு பகுதிப்பொருளாக இச்சேர்மம் காணப்படுகிறது 

## இதையும் காண்க
*3,10-டை ஐதராக்சி டோடெக்கேனாயிக் அமிலம்.  

## மேற்கோள்கள்

பகுப்பு:கொழுப்பு அமிலங்கள்
பகுப்பு:டையால்கள்
பகுப்பு:பீட்டா ஐதராக்சி அமிலங்கள்
பெம் ஸ்கூல் ஆஃப் எக்லென்ஸ், திருப்பூர்

**பெம் ஸ்கூல் ஆஃப் எக்லென்ஸ்** (*Pem school of excellence*) என்பது திருப்பூர் மாவட்டம், திருப்பூரில் உள்ள சி.பி.எஸ்.இ. பள்ளி ஆகும்.  இப்பள்ளி நடுவண் கல்வி வாரியப் பாடத்திட்டத்தைக் கொண்டு 2009 ஆண்டில் இருந்து செயல்பட்டு வருகிறது.  இப்பள்ளியில் 2018 ஆண்டு காலகட்டத்தில் 998 மாணவர்கள் பயின்று வருகின்றனர்.
இந்தப்பள்ளியில் பன்னிரண்டாம் வகுப்பு வரை கற்பிக்கப்படுகின்றது. இப்பள்ளியில் கோவை வேளாண் பல்கலைக்கழகத்தின் உதவியோடு தானியங்கி வானிலை மையம் செயல்பட்டு வருகிறது. 

## பரிசுகளும், அங்கீகாரங்களும்
* 2012 ஆம் ஆண்டு நடுவண் கல்வி வாரியம் நடத்திய  தேசிய கல்விநாள் போட்டியில் இப்பள்ளியின் கட்டுரையான *நொய்யல் ஆற்றின் மாசுபாடு* குறித்த கட்டுரை முதல் இடத்தைப் பிடித்து,  ரூபாய் பத்தாயிரத்தைப் பரிசாகப் பெற்றது.
* 2012 ஆண்டு மனிதவள மேம்பாட்டுத் துறை அமைச்சகம் நடத்திய போட்டியில்  இந்திய அளவில் இரண்டாம் இடம் பெற்று ரூபாய் அறுபதாயிரத்தைப் பரிசாக பெற்றது.
* 2015 ஆம் ஆண்டு  தேசிய கல்விநாள் போட்டியில் இப்பள்ளியின் கட்டுரையான *கைவிடப்பட்ட ஆழ்குழாய் கிணறுகளில் குழந்தைகள் விழுவதை தடுப்பது எப்படி* என்ற  கட்டுரை முதல் பரிசைப் பெற்றது பெற்றது.
* விஜய் தொலைக்காட்சி நடத்திய, *ஒரு வார்த்தை ஒரு லட்சம்* என்ற தமிழ்ச் சொல் விளையாட்டில் இப்பள்ளி மாணவ மாணவிகள் முதல் பரிசை வென்றனர். 
## வெளியிணைப்புகள்
*பள்ளியின் இணையதளம்

பகுப்பு:திருப்பூர் மாவட்டப் பள்ளிகள்
சுவானைட்டு

**சுவானைட்டு** *(Suanite)* என்பது Mg2B2O5 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மக்னீசியம் போரேட்டு கனிமமாக இது வகைப்படுத்தப்படுகிறது.
 
டோக்கியோ பல்கலைக் கழகத்தைச் சேர்ந்த சப்பானிய விஞ்ஞானி டேக்கியோ.வாட்டனேப்பு 1953 ஆம் ஆண்டு இக்கனிமத்தைக் கண்டுபிடித்தார். 1939 ஆம் ஆண்டு வட கொரியாவில் உள்ள ஆல் கொல் சுரங்கத்திலிருந்து வரப்பெற்ற தங்கம் மற்றும் தாமிரம் தனிமங்களைக் கொண்ட  தாதுப்பொருட்களை ஆய்வு செய்யும்போது இவருக்கு கனிமத்துடனான முதல் தொடர்பு ஏற்பட்டது. கிடைத்த கனிமத்தின் மாதிரி சிறிய அளவாக இருந்ததால் அவரால் அந்த அறியப்படாத பொருளின் ஒளியியல் பண்புகளை மட்டுமே நுண்ணோக்கியின் உதவியால் தீர்மானிக்க முடிந்தது. பின்னர் 1943 ஆம் ஆண்டில் வாட்டனேபுக்கு கூடுதலாக கனிம மாதிரிகள் கிடைக்கப்பெற்றதால் இக்கனிமத்தைப் பற்றிய வேதியியல் பகுப்பாய்வுகளை தொடர முடிந்தது.

## மேற்கோள்கள்

பகுப்பு:மக்னீசியக் கனிமங்கள்
பகுப்பு:ஒற்றைச்சரிவச்சுக் கனிமங்கள்
உருசோவைட்டு

**உருசோவைட்டு** *(Urusovite)* என்பது CuAlAsO5   என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மம் ஆகும். தாமிரம் அலுமினியம் ஆர்சனேட்டு கனிமமாக இது வகைப்படுத்தப்படுகிறது.  இளம் பச்சை நிறத்தில் ஒற்றைச்சரிவச்சு பட்டகக் கனிமமாக இது வகைப்படுத்தப்படுகிறது.  உருசியாவின் தூரக்கிழக்கு பிரதேசத்திலுள்ள கம்சாத்கா தீபகற்பத்தின் தோல்பாச்சிக் எரிமலைகளில் உருசோவைட்டு  காணப்படுகிறது .  மாசுக்கோ மாநில பல்கலைக்கழகத்தின் படிகவியல் வேதியியலாளர் வேடிம் செர்கீவிச்சு உருசோவ் நினைவாக கனிமத்திற்கு இப்பெயர் சூட்டப்பட்டது . 1998  ஆம் ஆண்டு அனைத்துலக கனிமவியல் நிறுவனமும் இப்பெயரை Uusv என்ற குறியீட்டால் அங்கீகரித்துள்ளது.
 
## மேற்கோள்கள்

பகுப்பு:செப்புக் கனிமங்கள்
பகுப்பு:அலுமினியம் கனிமங்கள்
பகுப்பு:ஆர்சனேட்டு கனிமங்கள்
பகுப்பு:ஒற்றைச்சரிவச்சுக் கனிமங்கள்
3,10-டை ஐதராக்சி டெக்கேனாயிக் அமிலம்

**3,10-டை ஐதராக்சி டெக்கேனாயிக் அமிலம்** *(3,10-Dihydroxydecanoic acid)* என்பது C10H20O4  என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மம் ஆகும்.  3,10- ஈரைதராக்சி  டெக்கேனாயிக் அமிலம் என்ற பெயராலும் இதை அழைக்கலாம். அரச ஊன்பசையில் ஒரு பகுதிப்பொருளாக இச்சேர்மம் காணப்படுகிறது

## இவற்றையும் காண்க
*3,11-டை ஐதராக்சி டோடெக்கேனாயிக் அமிலம்  
## மேற்கோள்கள்

பகுப்பு:கொழுப்பு அமிலங்கள்
பகுப்பு:டையால்கள்
பகுப்பு:பீட்டா ஐதராக்சி அமிலங்கள்
மார்வன் நோய்த்தொகை

**மார்வன் நோய்த்தொகை** *(Marfan syndrome)* (**MFS**) இணைப்பிழைய மரபியல் கோளாறு ஆகும். நோய்த்தாக்க வீதம் ஆளுக்காள் மாறும். மார்வன் நோய்த்தொகை உள்ளவர்கள் நெட்டையாக நீளமான கைகளும் கால்களும் கை, கால் விரல்களும் பெற்றிருப்பர்.  இவர்கள் நெளிவானமூட்டுகளுடன் நன்றாக இயங்கும் திறனையும் பக்கக் கூன் ஊனத்தையும் பெற்றிருப்பார்.  இவர்கள் இதய, தமனிச் சிக்கல்களைப் பெற்றிருப்பர். குறிப்பாக ஈரிதழ்க் கவாடத் துருத்தலும் தமனிக்குழல் வீக்கமும் பெற்றிருப்பர். பிற தாக்கம் விளையும் உறுப்புகளாக நுரையீரல்கள், கண்கள், எலும்புகள் தண்டுவடநாண் உறை ஆகியன அமையும்.

இது உடலக குறுமவக ஓங்கல் மரபியல் கோளாறாகும். இதன் 75%  பெற்றோரிடம் இருந்தும் 25%  புதிய சடுதி மாற்றத்தாலும் ஏற்படுகிறது.  இது நுண்ணாரிழைப் புரதங்களை உண்டாக்கும் மரபனில் சடுதிமாற்றத்தை விளைவித்து இயல்பற்ற இணைப்பிழையங்களை உருவாக்குகிறது. கெண்ட் வரன்முறையால் நோயறியலாம்.

## மேற்கோள்கள்

## வெளி இணைப்புகள்

*
*Orphanet's disease page on Marfan syndrome

பகுப்பு: தோல்நார், மீள்விழைய பிறழ்நிலைகள்
பகுப்பு:தசைப்பட்டைக் கோளாறுகள்
பகுப்பு:இணைப்பிழையக் கோளாறுகள்
பகுப்பு:இதயம் தாக்கும் நோய்த்தொகைகள்
பகுப்பு: எலும்புக்கலக் குறைபாடுகள்
பகுப்பு:உடலக் குறுமவக ஓங்கல் கோளாறுகள்
பகுப்பு:அருகிய நோய்த்தொகைகள்
பகுப்பு:நோய்த்தொகைகள்
பகுப்பு:எலும்புப் புரத நோய்கள்
பகுப்பு:மரபியல் நோய்த்தொகைகள்
பகுப்பு:நுரையீரல் தாக்கும் நோய்த்தொகைகள்
பகுப்பு:கண்கள் தாக்கும் நோய்த்தொகைகள்
பகுப்பு:நரம்பு மண்டலம் தாக்கும் நோய்த்தொகைகள்
பகுப்பு:தசையெலும்பு பிறழ்நிலை நோய்த்தொகைகள்
நவ்ரோஜி சக்லத்வாலா

**சர் நவ்ரோஜி சக்லத்வாலா** (*Sir Nowroji Saklatwala*, (1875–1938) என்பவர் டாட்டா குழுமத்தின் மூன்றாவது தலைவராக இருந்தவர்.  1932 இல் இக்குழுமத்தின் தலைவராக பொறுப்பேற்ற இவர் 1938 இல் மாரடைப்பு காரணமாக திடீரென இறக்கும்வரை இருந்தவர்.

இவர் பாபுஜி சக்ளத்வாலா மற்றும் விர்பாஜி சக்ளாத்வாலா இணையரின் மகனாவார். இவரது தாயாரான விர்பாஜி சக்ளாத்வாலா ஜம்சேத்ஜீ டாட்டாவின் சகோதரி ஆவார்.  செயின்ட் சேவியர் கல்லூரியில் படிப்பை நிறைவு செய்த இவர்,  மும்பையில் உள்ள டாடா குழுமத்தின் ஸ்வாஷிஷி ஆலையில் 1899 இல் ஒரு எழுத்தராக பணியில் சேர்ந்தார். அதன் பிறகு இருபது ஆண்டுகளில், நிறுவனத்தின் தலைவராக உயர்ந்தார். டாட்டா குழுமத்தின் தலைமைக்கு வந்த முதல் டாட்டா அல்லாதவர் இவர்தான். மேலும் தோரப்ஜி டாடாவுடன் நெருக்கமாக பணியாற்றினார்.  1932 ஆம் ஆண்டில் தோரப்ஜி இறந்த போது, அவர் டாட்டா குழுமத்தின் தலைவராக ஆனார், பொருளாதார நெருக்கடியின்  போது நிறுவனத்தை ஒருங்கிணைப்பதற்கான பணியில் ஈடுபட்டார்.

டாடா நிறுவனத்தில் தொழிலாளர்களால் மிகுதியாக அதிகமாக நேசிக்கப்பட்டவர் என்ற பெயர் பெற்றவர் இவர். தொழிலாளர்கள் வேலைநிறுத்தம் அறிவித்தால், நேரடியாகச் சென்று பேச்சுவார்த்தை நடத்தி சுமுக நிலையை உருவாக்குவது, வருவாயில் தொழிலாளர்களுக்கும் பங்கு அளிப்பது, கடைநிலை ஊழியர்களும் கௌரவமான வாழ்க்கை வாழ ஏதுவாக நிறுவனத்துக்குள் இருந்த ஊதிய வேறுபாட்டைக் களைவது போன்ற தொழிலாளர் நலன் சார்ந்த நடவடிக்கைகளில் அக்கறை காட்டியதற்காக இவர் அறியப்படுகிறார்.

இந்திய துடுப்பாட்டத்துடன் இவர் நெருக்கமாக இணைந்திருந்தார்.  பார்சஸ் அணிக்காக 1904-05இல் இவர் விளையாடினார், ஆனால் தொழில் காரணமாக தீவிரமாக விளையாடுவதை முன்கூட்டியே நிறுத்தினார். துடுப்பாட்ட வீரராக இவர் 1904 ஆம் ஆண்டில் ஐரோப்பர்களுக்கு எதிரான குழுவின் பார்சிகளை பிரதிநிதித்துவப்படுத்தினார்.

1933 ஆம் ஆண்டு இவர் மரணமடையும் வரை இந்தியாவின் துடுப்பாட்டக் கழகத்தின் முதல் தலைவராக இருந்தார். மேலும் இவர் பிரபூர்ன் விளையாட்டு அரங்கின் வளர்ச்சிக்கு ஒரு கருவியாக இருந்தார், அதற்காக அவர் ஒரு பெரிய தொகையை நன்கொடையாக அளித்தார்.

சக்லத்வாலா 1923 ஆம் ஆண்டு புத்தாண்டு விருது பட்டியலில், இந்தியப் பேரரசின் தோழராக  இடம்பிடித்தார், 1933 ஆம் ஆண்டு பிறந்தநாள் விருதின்போது நைட் விருதைப் பெற்றார் பெற்றார் மேலும் 1937 ஆண்டு கரோனேசன் கௌரவப் பட்டியலில் பிரித்தானிய சாம்ராச்சியத்தின் ஒரு நைட் கமாண்டர் எனக் கருதப்பட்டார். இவர் இறந்தபிறகு புரூக்வுட் கல்லறையில் உள்ள பார்சி பிரிவில் புதைக்கப்பட்டார்.

## மேற்கோள்கள்

பகுப்பு:1875 பிறப்புகள்
பகுப்பு:1938 இறப்புகள்
பகுப்பு:இந்தியத் துடுப்பாட்டக்காரர்கள்
பகுப்பு:பார்சி மக்கள்
பகுப்பு:டாட்டா குழும நபர்கள்
வினைத்திறமிக்க கார்பனைல் இனங்கள்

**வினைத்திறமிக்க கார்பனைல் இனங்கள்** *(Reactive carbonyl species)* என்பவை உயர் வினைத்திறன் கொண்ட கார்பனைல்  குழுக்களைக் கொண்ட மூலக்கூறுகளைக் குறிக்கும். புரதங்கள், நியூக்ளிக் அமிலங்கள், லிப்பிடுகள் எனப்படும் கொழுப்புகளை சேதப்படுத்தும் விளைவுகளை இவ்வினங்கள்  கொடுக்கும் என்பதாக இவை அறியப்படுகின்றன. வளர்சிதை மாற்ற விளைபொருள்களாக அல்லது சுற்றுச்சூழலில் இருந்து வழிப்பெறுதிகளாக இவை தருவிக்கப்படுகின்றன. தாவரங்களில் காணப்படும்  காசுபசு போன்ற புரோட்டியேசுகளை செயலூக்கம் செய்வதற்காக பல்வேறு  வினைத்திறன் மிக்க கார்பனைல் இனங்கள் அறியப்படுகின்றன . α,β-நிறைவுறா கார்பனைல் சேர்மங்கள் என்றும் டையால்டிகைடுகள் என்றும் வினைத்திறன் மிக்க கார்பனைல் இனங்கள் வகைப்படுத்தப்படுகின்றன . 
 
எடுத்துக்காட்டுகள்:

*மெத்தில்கிளையாக்சால்
*கிளையாக்சால்
*அசிட்டால்டிகைடு

## மேற்கோள்கள்

பகுப்பு:மூலக்கூறுகள்
பகுப்பு:கார்பன் சேர்மங்கள்
வேளாளர் மகளிர் கலை அறிவியல் கல்லூரி, திண்டல், ஈரோடு

**வேளாளர் மகளிர் கலை அறிவியல் கல்லூரி**, என்பது ஈரோடு மாவட்டம், ஈரோடு, திண்டலில் அமைந்துள்ள ஒரு கலை அறிவியல் கல்லூரி ஆகும். இது பாரதியார் பல்கலைக்கழகத்தின் இணைவுப்பெற்ற கல்லூரிகளில் ஒன்றாகும். இக்கல்லூரி 1970இல் தொடங்கப்பட்டது.
## அறிமுகம்
இக்கல்லூரி ஈரோடு மாவட்டத்தில் பெருந்துறை சாலையில், திண்டலில் அமைந்துள்ளது. இக்கல்லூரி உள்ளுவதெல்லாம் உயர்வுள்ளல் என்னும் நோக்கத்தோடு தொடங்கப்பட்டது. இக்கல்லூரியில் 23 இளநிலைப் படிப்புகளும், 13 முதுநிலைப் பாடப் பிரிவுகளும் உள்ளது. 2018 ஆண்டு அடிப்படையில் இக்கல்லூரியில் 250 ஆசிரியர்களும், 120 ஆசிரியர் அல்லாத பணியாளர்களும் உள்ளனர். மேலும் இக்கல்லூரியானது தேசிய தர மதிப்பீடு நிா்ணய ஆணையத்தின்(NAAC) அதிகப்பட்சமான *அ* அங்கீகாரம் பெற்றுள்ளது.  

## சான்றுகள்

பகுப்பு:ஈரோடு மாவட்டத்திலுள்ள தனியார் கலைக் கல்லூரிகள்
பகுப்பு:பாரதியார் பல்கலைக்கழக இணைவுக்கல்லூரிகள்
குளோர்பிசான்

**குளோர்பிசான்** *(Chlorbisan)* என்பது C14H12Cl2O2S  என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மம் ஆகும். நச்சுத்தன்மை மிகுந்த ஆலசனேற்றம் செய்யப்பட்ட கரிம  சல்பைடு என்று வகைப்படுத்தப்படுகிறது .  நுண்ணுயிரிக் கொல்லியாக இச்சேர்மம் வகைப்படுத்தப்படுகிறது .    
## மேற்கோள்கள்

பகுப்பு:தயோயீத்தர்கள்
பகுப்பு:பீனால்கள்
பகுப்பு:குளோரோ அரீன்கள்
பகுப்பு:நுண்ணுயிர்க்கொல்லிகள்
கிளினோகிளேசு

**கிளினோகிளேசு** *(Clinoclase)* என்பது Cu3AsO4(OH)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச்  சேர்மமாகும். நீரேறிய தாமிரம் ஆர்சனேட்டு கனிமமாக இக்கனிமம் கருதப்படுகிறது. கிளினோகிளேசு ஓர் அரிதான இரண்டாம் நிலை தாமிரத் தாது ஆகும். வெப்ப முறிவு மண்டலத்தில் உள்ள தாமிர சல்பைடு படிவுகளுக்கு மேலே ஊசிவடிவ படிகங்களாக கிளினோகிளேசு உருவாகிறது. கண்ணாடி போன்ற பளபளப்புடன் அடர் நீல நிறத்திலும் அடர் பச்சை கலந்த நீலத்திலும் ஒளிபுகும் தன்மையுடன் இக்கனிமம் திராட்சைக் கொத்துகள் போன்ற படிகங்களாகத் தோன்றுகிறது. 2/m என்ற ஒற்றைச்சரிவச்சு படிகவமைப்பில் கிளினோகிளேசு காணப்படுகிறது. மோவின் அளவுகோலில் இதன் கடினத்தன்மை மதிப்பு 2.5 முதல் 3 எனவும் ஒப்படர்த்தி 4.3 எனவும்  அடையாளப்படுத்தப்படுகிறது. மாலகைட்டு, ஓலிவெனைட்டு, குவார்ட்சு, இலிமோனைட்டு, அடாமைட்டு, அசூரைட்டு, புரோசேன்டைட்டு போன்ற கனிமங்களுடன் கலந்து கிளினோகிளேசு கனிமம் காணப்படுகிறது. 

இங்கிலாந்தின் கோர்ன்வால் மாகாணத்தில் 1830 ஆம் ஆண்டு கிளினோகிளேசு கண்டறியப்பட்டது. ஆத்திரேலியாவின் நியூசவுத் வேல்சிலும், அமெரிக்காவின் அரிசோனா, கலிபோர்னியா, மொன்டானா, நியூ மெக்சிகோ, நெவாடா, யூட்டா மாநிலங்களின் தாமிரத்தாது படிவுகளில் இக்கனிமம் காணப்படுகிறது. பிரான்சு, செருமனி, செக் குடியரசு, ஆத்திரியா, உருமேனியா, உருசியா மற்றும் சையர் குடியரசு போன்ற நாடுகளிலும் கிளினோகிளேசு கனிமத்தைக்  காணலாம் .
கிளினோகிளேசை அபிகைட்டு என்ற பெயராலும் அழைக்கிறார்கள். 
இங்கிலாந்தின் கோர்ன்வால் மாகானத்திலுள்ள ஒரு சென் டே என்ற கிராமத்தில் அமைந்துள்ள வீல் கார்லேன்டு சுரங்கத்தை கிளினோகிளேசு அமைவிடமாகக் கொண்டுள்ளது.   

## மேற்கோள்கள்

பகுப்பு:செப்புக் கனிமங்கள்
பகுப்பு:ஆர்சனேட்டு கனிமங்கள்
பகுப்பு:ஒற்றைச்சரிவச்சுக் கனிமங்கள்
சுசிலா நய்யார்

thumb|சுசிலா நய்யார்
**சுசிலா நய்யார் (Sushila Nayyar)** (1914 &ndash; 2000) என்பவர் காந்தியின் தனிச் செயலாளராக இருந்த பியாரேலால் நய்யாரின் தங்கை ஆவார். மேலும் இவர் காந்தியின் தனி மருத்துவராக இருந்தவரும் ஆவார்.

## வாழ்க்கை வரலாறு
இவர். தற்போதய பாகித்தானில் இருக்கும், பஞ்சாபின் கஞ்சாஹ் பகுதியில் 1914இல் பிறந்தார். தன் பதின்ம வயதில் தில்லி லேடி ஹார்டிஞ்ச் மருத்துவக் கல்லூரியில் மருத்துவம் படிக்க வந்தார். 1939  இல் இவர்  தன் அண்ணனுடன் சேவா கிராமத்துக்கு வந்தார். விரைவில் காந்தியின் நெருங்கிய நண்பராக ஆனார். அவரது வருகையைத் தொடர்ந்து வர்தா பகுதியை கொள்ளை நோயான காலரா தாக்கியது, ஒற்றை மருத்துவராக சுசிலா நய்யார் அதை உறுதியாகக் கையாண்டதைப் பார்த்து காந்தி அவரைத் தனது தனி மருத்துவராக நியமித்தார். 1942 இல் இவர் மருத்துவ முதுகலைப் பட்டம்பெற்று மீண்டும் காந்தியிடம் வந்து சேர்ந்து, வெள்ளையனே வெளியேறு போராட்டத்தில் ஈடுபட்டார். அதே ஆண்டு இவர் பூனேயில் உள்ள ஆகா கான் அரண்மனையில் பிற காந்தியவாதிகளுடன் சேர்த்து சிறை வைக்கப்பட்டார்.

1944 இல் இவர் சேவாகிராமத்தில் ஒரு சிறு மருத்துவ மையத்தை அமைத்தார், ஆனால் அது விரைவில் வளர்ந்து ஆசிரமத்தின் அமைதியை பாதித்ததால், வார்தாவில் பிர்லாக்களால் நன்கொடையாக அளிக்கப்பட்ட ஒரு விருந்தினர் இல்லத்திற்கு மாற்றினார்.  1945 ஆம் ஆண்டில் இந்த சிறு மருத்துவமனை அதிகாரப்பூர்வமாக கஸ்தூர்பா மருத்துவமனை (தற்போது மகாத்மா காந்தி மருத்துவ அறிவியல் நிறுவனம்) என்று பெயர் சூட்டப்பட்டது. இந்தக் காலகட்டமானது, மிகவும் மோசமாக இருந்தது; இந்து தீவிரவாதிகள் காந்தியைக் கொல்ல பல முயற்சிகளை மேற்கொண்டனர். இறுதியாக இதைச் செய்தவர் நாதுராம் கோட்சே ஆவார். 
தாக்குதல்கள் குறித்து சுசிலா நய்யார் பல சந்தர்ப்பங்களில் சாட்சியம் அளித்தார். 1948 ஆம் ஆண்டில்  காந்தி கொலை தொடர்பாக  கபூர் கமிஷன் முன்பாக தோன்றி சாட்சியளித்தார்.

காந்தியின் படுகொலைக்குப் பிறகு அமெரிக்காவுக்குச் சென்று ஜான்ஸ் ஹாப்கின்ஸ் பொது சுகாதாரப் பள்ளியில்  மேற்கல்வி படித்த சுசிலா நய்யார், பொது மருத்துவத்தில் இரண்டு பட்டங்களைப் பெற்றார். 1950இல் இந்தியாவுக்குத் திரும்பி பரிதாபாத்தில் காசநோய் மருத்துவமனையை நிறுவினார். காந்தி நினைவு தொழுநோய் அறக்கட்டளை ஒன்றின் தலைவராகவும் இருந்தார்.

1952இல் தேர்தல் அரசியலில் நுழைந்து தில்லி சட்டமன்ற உறுப்பினரானார்.    1952 முதல் 1955 வரை நேருவின் அமைச்சரவையில் மத்திய சுகாதாரத் துறை அமைச்சராக பதவி வகித்தார். பின் இவர் 1955 முதல் 1956 வரை தில்லி சட்டமன்ற சபாநாயகராக இருந்தார். 1957 இல், இவர் மக்களவைக்குத் தேர்ந்தெடுக்கப்பட்டு 1971 வரை பணியாற்றினார். 1962 ஆம் ஆண்டு முதல் 1967 வரை அவர் மீண்டும் மத்திய சுகாதார அமைச்சராக இருந்தார். இக்காலத்தில் இந்திரா காந்தியுடன் கருத்து வேறுபாடு ஏற்பட்டு ஜனதா கட்சிக்குச் சென்றார். ஒரு கட்டத்தில் அரசியலிலிருந்து விலகி சேவைக்குத் திரும்பினார். 1969இல் மகாத்மா காந்தி இன்ஸ்டிடியூட் ஆஃப் மெடிக்கல் சயின்சஸ் என்ற அமைப்பைத் துவக்கினார், அதை வளர்த்து, விரிவாக்க வேண்டும் என்று அவர் உறுதிபூண்டிருந்தார். 2001 சனவரி 3 ஆம் நாள் மாரடைப்பு காரணமாக அவர் இறந்தார். இவர் இறுதிவரை திருமணம் செய்துகொள்ளாமல் வாழ்ந்துவந்தார்.
## மேற்கோள்கள்

பகுப்பு:1914 பிறப்புகள்
பகுப்பு:2000 இறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:3வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:காந்தியவாதிகள்
பகுப்பு:தில்லி சட்டமன்ற உறுப்பினர்கள்
பகுப்பு:உத்தரப் பிரதேசப் பெண் அறிவியலாளர்கள்
பகுப்பு:2001 இறப்புகள்
பகுப்பு:ஜான்ஸ் ஹாப்கின்ஸ் பல்கலைக்கழக முன்னாள் மாணவர்கள்
டியாக்சி சர்க்கரைகள்

**டியாக்சி  சர்க்கரைகள்** *(Deoxy sugars)* என்பவை ஐதராக்சில் குழு நீக்கப்பட்ட சர்க்கரைகளைக் குறிக்கும்.  இவ்வாறு நீக்கப்படும் ஐதராக்சில் குழுக்கள் ஐதரசன் அணுக்களால் இடப்பெயர்ச்சி செய்யப்பட்டிருக்கும்.

எடுத்துக்காட்டுகள்:

* டியாக்சிரைபோசு, அல்லது 2-டியாக்சி-டி-ரைபோசு, டி.என்.ஏ வின் பகுதிக்கூறு. 
* பியூகோசு, அல்லது 6-டியாக்சி-எல்-காலக்டோசு, பழுப்பு பாசியின் பியூகோயிடனில் உள்ள முக்கியமான பகுதிக்கூறாகும். என் இணைப்பு கிளைகேன்களிலும் இது காணப்படுகிறது. 
* பியூகுளோசு, அல்லது 6-டியாக்சி-எல்-டாகேட்டோசு, ஏவியன் இன்புளுவென்சா வைரசின் பகுதிக்கூறுகளில் ஒன்றாகும். 
* ரேமினோசு, அல்லது 6-டியாக்சி-எல்-மேனோசு, தாவர கிளைக்கோசைடுகளில் காணப்படுகிறது

## மேற்கோள்கள்

பகுப்பு:கரிமச் சேர்மங்கள்
பகுப்பு:உயிர்வேதியியல்
பகுப்பு:டியாக்சி சர்க்கரைகள்
தைஜார்ஜ் நோய்த்தொகை

**தைஜார்ஜ் நோய்த்தொகை** *(DiGeorge syndrome)*, அல்லது **22q11.2 நீக்க நோய்த்தொகை** *(22q11.2 deletion syndrome*   என்பது குறுமவகம் 22 இன் சிறுபகுதி நீக்கத்தால் ஏற்படும் நோய்த்தொகை ஆகும். அறிகுறிகள் மாறியல்புள்ளனவாக அமைகின்றன; இவற்றில் பிறவி இதயச் சிக்கல்கள், குறிப்பிட்ட முகக் கூறுபாடுகள், அடிக்கடி ஏற்படும் தொற்றுகள், வளர்ச்சி வேகக் குறைவு, கற்றல் சிக்கல்கள், பிளவண்ணம் ஆகியன அடங்கும். உடன் சிறுநீரகச் சிக்கல்கள், கேள்வித் திறனிழப்பு, தன் நோய் எதிர்ப்புத்திறக் கோளாறுகள் (முடக்குவாத மூட்டழற்சி) அல்லது கிரேவ்சு நோய் போன்றன).

தைஜார்ஜ் நோய்த்தொகை குறுமவகம் 22 இல் 30 முதல் 40 வரையிலான மரபன்கள் *22q11.2* இருப்பில் நீக்கப்படுவதால் ஏற்படுகிறது. ஏறத்தாழ 90%  நேர்வுகளில் இது குழந்தையின் தொடக்கநிலை வளர்ச்சியின்போது ஏற்படும் புதிய சடுதிமாற்றத்தலும் எஞ்சிய 10%  பெற்றோரிடம் இருந்து மரபாகவும் கையளிக்கப்படுகிறது. இது உடலக் குறுமவக ஓங்கல் வகையாகும். அதாவது இந்நிலை ஒரேயொரு தாக்கமுற்ற குறுமவகமே உருவாக்கிவிடும். அறிகுறிகள் வழியாக இது முதல் அறியப்பட்டு, மரபியல் ஓர்வுகளால் உறுதி செய்யப்படும்.

## மேற்கோள்கள்

## வெளி இணைப்புகள்

பகுப்பு:உடலக் குறுமவக ஓங்கல் கோளாறுகள்
பகுப்பு:இதயம் தாக்கும் நோய்த்தொகைகள்
பகுப்பு:உடலக் குறுமவக ஓரகநிலைகளும் நீக்கங்களும்
பகுப்பு:குறுமவகப் பிறழ்நிலைகள்
பகுப்பு:மண்டையோட்டு, முகப் பிறழ்வுள்ள நோய்த்தொகைகள்
பகுப்பு:மருத்துவ நினைவாற்றலியல்
பகுப்பு:நோய்த்தொகைகள்
ஏடீசிஒய் 3

மனிதர்கள் உடலில் உள்ள அடினைலைல் சைக்லேஸ் வகை3 நொதியத்திற்கு **ஏடீசிஒய்3** (*ADCY3*) மரபணு என்ற குறியீடு வழங்கப்பட்டுள்ளது.

## செயல்பாடு
இந்த மரபணுவிற்கு அடினைலைல் சைக்லேஸ்3 எனப்படும் ஏடீசிஒய்3 என்ற குறியீடு வழங்கப்பட்டுள்ளது. இது சவ்வு எனப்படும் மென்தோலுடன் தொடர்புடைய ஒரு நொதி ஆகும். இது துனைச் செய்தி பரிமாற்ற பொருள் வளைய அடினோசைன் மோனோபாஸ்பேட்டின் வினைவேக  ஊக்கியாக செயல்படுகிறது (cAMP).

இந்த ADCY3 உட்பிரிவு மணக்கும் பொருள் மற்றும் மணம்கமழும் பொருள்களை கண்டறிய உதவும் செயலூக்கியாகும்.இது செல்களுக்கு இடையேயான வளைய அடினோசைன் மோனோபாஸ்பேட்டின் செறிவை அடிப்படையாகக் கொண்டு பண்பேற்றம் செய்யப் பயன்படுகிறது. ; நடுவு செய் மருத்துவம். ; செயல்துணை ஊக்கி தமிழ் இணையப் பல்கலைக்கழக அகரமுதலியில் mediateபலுக்கல் odorant மருத்துவம். வான வாய்ப்பு mediates லை பெறு தல் (சாத்தியமான) வழியாக modulation intracellular முகாமில் வதை.

## குறிப்புகள்

## வெளி இணைப்புகள்
* Human ADCY3 genome location and ADCY3 gene details page in the UCSC Genome Browser.

பகுப்பு:மரபணுக்கள்
அயல் திசுக்கட்டி

**அயல் திசுக்கட்டி** ( teratoma) என்பது ஒரு வகையான கட்டி ஆகும். இது பல இழையங்களில் உருவாகும் தன்மை கொண்டவை. குறிப்பாக முடி, தசை மற்றும் எலும்பு போன்ற பல்வேறு வகைப்பட்ட திசுக்களால்உருவாகும் கட்டிகளாகும்.  இவை சூலகம், விந்தகம் போன்ற பகுதிகளில்  பெரும்பான்மையாகவும் மற்ற பகுதிகளில் குறைவாகவும் உருவாகின்றன.  கட்டியானது சிறிய அளவில் இருந்தால் அதன் அறிகுறியும் சிறிய அளவில் இருக்கும். விந்தகத்தில் அயல் திசுக் கட்டிகள் உருவானால் அங்கு வலியற்ற வீக்கம் ஏற்படலாம். அயல்திசுக் கட்டிகளினால் சூலக முறுக்கு மற்றும் விந்தக முறுக்கு அல்லது பிண்ட நீர்க்கோவை போன்ற சிக்கல்கள் ஏற்பட வாய்ப்புள்ளது.

அயல் திசுக்கட்டி இருவகைப்படும். அவையாவன முதிர்ந்த அயல் திசுக்கட்டி மற்றும் முதிர்ச்சியற்ற அயல் திசுக்கட்டி ஆகியன ஆகும். முதிர்ந்த அயல்திசுக்கட்டியானது தோல்கட்டி மற்றும் ஆறும்கட்டி போன்றவற்றை உள்ளடக்கியுள்ளது. முதிர்ச்சியற்ற அயல் திசுக்கட்டியானது புற்றுநோய் போன்றவற்றை உள்ளடக்கியுள்ளது. சூலகத்தில் தோன்றக்கூடிய பெரும்பானமையான அயல் திசுக்கட்டிகள் முதிர்ந்த கட்டிகளாகவே காணப்படுகின்றன. விடலைப் பருவத்தினருக்கு விரைச்சிரையில் தோன்றக்கூடிய அயல் திசுக்கட்டிகளால் புற்று நோய் ஏற்பட வாய்ப்புள்ளது. உடல்திசு ஆய்வின் மூலம் இதனைத் துல்லியமாகக் கண்டறியலாம்.

சூலக அயல் திசுக்கட்டி மற்றும் விரைச்சிரையில் தோன்றக்கூடிய அயல் திசுக்கட்டி போன்றவற்றினை குணப்படுத்த  அறுவைச் சிகிச்சை மேற்கொள்ளப்படுகிறது.  அயல் திசுக்கட்டிகளுக்கு  பொதுவாக வேதிச் சிகிச்சைகள்மேற்கொள்ளபடுகிறது.

ஆண்களை விட அதிக அளவில் பெண்களே இத்னால் பாதிக்கப்படுகின்றனர். நடுத்தர வயதிலேயே சூலக அயல் திசுக்கட்டிகளால் பாதிக்கப்படுவதைக் கண்டறியப்படுகிறது. விரைச் சிரை அயல்திசுக் கட்டிகளானது குழந்தைகள் மற்றும் விடலைப் பருவம் போன்றவர்களைப் பாதிக்கின்றது. இந்த சொல்லானது கிரேக்க வார்த்தையான அரக்கர் (மான்ஸ்டர்) மற்றும் கட்டி   போன்ற வார்த்தைகளிருந்து வந்தது.

## சான்றுகள்


பகுப்பு:மருத்துவம்
பகுப்பு:நோய் வகைகள்
பகுப்பு:மகப்பேறியல்
பகுப்பு:மகளிர் நலம்
விசாகா வழிகாட்டுதல்கள்

**விசாகா வழிகாட்டுதல்கள்** (* Vishakha Guidelines*) என்பது பணியிடத்தில் பாலியல் துன்புறுத்தலுக்கு ஆளான **விசாகா** எனும் பெண்ணின் வழக்கில், இந்திய உச்சநீதிமன்றம், 1997 இல் பணியிடங்களில் பெண்களுக்கு எதிரான பாலியியல் துன்புறத்தல்கள், வன்முறைகள், சீண்டல்களை தடுத்திட வேண்டி, பெண்கள் பணிபுரியும் அனைத்து நிறுவனங்களில் **விசாகா குழு** எனும் பெயரில் குழுக்கள் அமைத்திட வேண்டும் என ஆணையிட்டது. இந்திய உச்சநீதிமன்றத்தின் விசாகா வழிகாட்டுதல்களின் அடிப்படையில், இந்திய அரசு 2013 இல் பணியிடத்தில் பாலியல் வன்முறை (தடுப்பு, பாதுகாப்பு, குறைதீர்ப்பு) சட்டத்தைக் கொண்டு வந்தது.

## பாலியல் தொல்லைகள் என்றால் என்ன
பாலியல் துன்புறுத்தல் என்பது வரவேற்கத் தகாத பாலியல் சார்ந்த நடத்தைகளும் உள்ளடக்கியது (நேரடியாகவோ அல்லது உட்குறிப்பாகவோ) அவைகள்:

* உடலைத் தொடுதல், தொட முயற்சித்தல்
* பாலியல் இச்சையை நிறைவேற்றக் கோருவது 
* பாலியலைத் தூண்டும் விதமாக பேசுவது
* ஆபாசப் படங்களை காண்பிப்பது
* பெண்களிடம் வரவேற்கத் தகாத பாலியல் ரீதியான வாய்மொழிச் சொற்கள் பேசுவது,  உடல் அசைவுகளை வெளிப்படுத்துவது

எனவே, பாலியல் துன்புறுத்தல் என்பது உடல் ரீதியான தொடர்பு இல்லை என அறிந்து கொள்ள வேண்டும்.

## பரிந்துரைகள்
தேசிய மகளிர் ஆணையம், விசாகா வழிகாட்டுதல்களின் படி, பணியிடங்களில் பெண்களுக்கு எதிரான பாலியல் வன்முறைகள் தடுத்திடக் குழு அமைக்க வேண்டும் என இந்திய அரசிடம் வலியுறுத்தியது.

பணியிடத்தில் பாலியல் வன்முறை தடுப்புச் சட்டம் 9 டிசம்பர் 2013 அன்று நடைமுறைப்படுத்தப்பட்டது.

## இதனையும் காண்க
*  பணியிடத்தில் பாலியல் வன்முறை (தடுப்பு,பாதுகாப்பு, குறைதீர்ப்பு) சட்டம், 2013
* மி டூ இயக்கம்

## வெளி இணைப்புகள்
* 
* விசாகா கமிட்டி விவகாரம்: உயர் நீதிமன்றத்தில் பொதுநல வழக்கு

## மேற்கோள்கள்

*விசாகா கமிட்டி என்பது என்ன...? அதன் பணிகள் என்ன..? 

பகுப்பு:பெண்ணியம்
பகுப்பு:பெண்களின் உரிமைகள்
பகுப்பு:இந்தியாவில் மகளிர் உரிமைகள்
பகுப்பு:இந்தியாவில் சட்டம்
1-ஐதராக்சிபைரீன்

**1-ஐதராக்சிபைரீன்** *(1-Hydroxypyrene)* என்பது C16H10O   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மனித வளர்ச்சிதை மாற்றத்தில் இச்சேர்மம் விளைகிறது. மாசுபட்ட காற்றில் வெளிப்பட்டு பணிபுரியும் வெளிப்புறத் தொழிலாளர்களின் சிறுநீரில்1-ஐதராக்சிபைரீன் காணப்படுகிறது.

## உயிர் வேதியியலில்

பன்றிகளுக்கு வாய்வழியாக 1-ஐதராக்சிபைரீனைக் கொடுத்து பரிசோதித்த போது பைரீனின் வளர்சிதைப்பொருளே சிறுநீரில் காணப்படும் 1-ஐதராக்சிபைரீன் என்பது தெளிவுபடுத்தப்பட்டது.

மாங்குரோவ் வண்டல்களிலிருந்து தனித்துப் பிரிக்கப்படும் இழைபாக்டிரியாக்கள் வகையைச் சேர்ந்த மைக்கோ பாக்டீரியம் பைரீன் தரங்குறைப்பு வினையின் போது 1-ஐதராக்சிபைரீனைக் கொடுக்கிறது.
 
## புகைப்பிடித்தலுடன் தொடர்பு

நாளொன்றுக்கு புகைக்கப்பட்ட சிகரெட்டுகளின் எண்ணிக்கையுடன் உள்ள  தொடர்பு மிகவும் குறிப்பிடத்தக்க வேறுபாடுகளை வெளிப்படுத்துகிறது. இதனால் 2-, 3- மற்றும் 4-ஐதராக்சிபீனாந்தரீன் மற்றும் 1-ஐதராக்சிபைரீனுடன உள்ள தொடர்புகள் அறியப்படுகின்றன. ஆனால் 1-ஐதராக்சிபீனாந்தரீனுடன் எவ்வித தொடர்பையும் கண்டறிய இயலவில்லை.

## மேற்கோள்கள்

பகுப்பு:மனித வளர்சிதைப்பொருட்கள்
பகுப்பு:காற்று மாசுபாடு
பகுப்பு:ஐதராக்சி அரீன்கள்
பகுப்பு:கரிமச் சேர்மங்கள்
பகுப்பு:பைரீன்கள்
பகுப்பு:புகைத்தல்
ஏடீசிஒய் 1

மனிதர்கள் உடலில் உள்ள அடினைலைல் சைக்லேஸ் வகை 1** [[நொதியம்|நொதிக்கு]] **ஏடீசிஒய்1*' (*ADCY1'') மரபணு என்ற குறியீடு வழங்கப்பட்டுள்ளது .

இந்த மரபணு மூளையில் உள்ள அடினைலைல் சைக்லேஸ் ஒரு மரபணு வடிவவகை என்று வகைப்படுத்தப்பட்டுள்ளது . மூளை உருவாக்கத்தை வகைப்படுத்தும் முறையில் இதே போன்ற ஒரு புரதம் எலிகளின் உடலில் இருப்பது கண்டறியப்பட்டது.

## செயல்பாடு
ஏடீசிஒய் 1 என்பது கால்மோடுலின் உணர் அடினைலைல் சைக்லேஸ் ஆகும். மத்திய நரம்பு மண்டல செயல்பாடுகளை ஒழுங்குமுறைப்படுத்தும் அடிப்படைச் செயல்பாட்டில் தொடர்பு பெற்றுள்ளது. குறிப்பாக, நினைவக கையகப்படுத்தல் மற்றும் கற்றல் ஆகியவற்றில் இது பெரும் பங்கு வகிக்கிறது, பீட்டா மற்றும் காமா போன்ற சிக்கலான
துணை அலகுகளின் செயல்குறைப்பியாக ஜி புரதம் செயல்படுகிறது.

## குறிப்புகள்

## வெளி இணைப்புகள்

* Human UCSC Genome Browser

பகுப்பு:மரபணுக்கள்
மூங்கில்பாடி (பெரம்பலூர்)

மூங்கில்பாடி  ஊராட்சி (Moongil Padi), தமிழ்நாட்டின் பெரம்பலூர் மாவட்டத்தில் உள்ள வேப்பூர் வட்டாரத்தில் அமைந்துள்ள  ஊராட்சியாகும். இந்த ஊர், குன்னம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும்.

இவ்வூர் பகுதியில் அழிந்துவிட்ட இனமான டைனோசர் முட்டைகள் தொல்லியல் துறையால் கண்டெடுக்கப்பட்டுள்ளன. 

## மேற்கோள்கள்

பகுப்பு: பெரம்பலூர் மாவட்ட ஊராட்சிகள்
பகுப்பு: பெரம்பலூர் மாவட்டத்திலுள்ள கிராமங்கள்
4-ஐதராக்சி-3-மெத்தாக்சிமெத்தாம்பெட்டமீன்

**4-ஐதராக்சி-3-மெத்தாக்சிமெத்தாம்பெட்டமீன்** *(4-Hydroxy-3-methoxymethamphetamine)* என்பது C11H17NO2   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 3,4-மெத்திலீன்டையாக்சிமெத்தாம்பெட்டமீனின் செயலூக்கமிக்க வளர்சிதைப்பொருளாக இச்சேர்மம் கருதப்படுகிறது.

## மேற்கோள்கள்

பகுப்பு:மெத்தாம்பெட்டமீன்கள்
பகுப்பு:கரிமச் சேர்மங்கள்
ஆனந்தமாயி மா

**ஆனந்தமாயி மா** (*Anandamayi Ma*, இயற்பெயர்: **நிர்மலா சுந்தரி**); 30 ஏப்ரல் 1896 – 27 ஆகத்து 1982) இந்து சமய ஆன்மீகத் தலைவர்களில் ஒருவர். ஆனந்தமாயி மாவின் அறிவாற்றல், அற்புதங்கள் மற்றும் நம்பிக்கையால் நோய்களை குணப்படுத்தும் சக்தியால் பக்தர்களால் ஈர்க்கப்பட்டார். சமற்கிருத மொழியில் *ஆனந்தமாயி மா*  எழுதிய அத்வைத தத்துவ நூலை, பரமஹம்ச யோகானந்தர்  "Joy-permeated" எனும் தலைப்பில் ஆங்கிலத்தில் மொழிபெயர்த்தார்.

இவருக்கு *ஆனந்தமாயி மா* எனும் சிறப்புப் பெயர் அவரது சீடர்களால் 1920ல் வழங்கப்பட்டது.

## போதனைகள்
ஆனந்தமாயி மா போதனைகளில் முக்கிய கருத்தாக விளங்குவது, ஒவ்வொரு மனிதனுக்கும் மிக உயர்ந்த நோக்கமாக இருக்க வேண்டியது **தன்னை அறிதலே** (Self Realisation) ஆகும். கர்ம யோகத்தால் மட்டுமே தனி மனிதனிலும், சமூகத்திலும் தெய்வீக இயல்பை தூண்டி மறுமலர்ச்சி ஏற்படும் என்றார். எனினும் மறுமலர்ச்சிக்காக அனைவருக்கும் அறிவுரை வழங்கவில்லை. ஆன்மீக வாதங்கள் மற்றும் சர்ச்சைகளை அவர் தள்ளுபடி செய்தார்.  இவர் தனது சீடர்களுக்கு முறையான முன்முயற்சிகளை வழங்கவில்லை, தான் ஒரு குரு என அழைக்கப்படுவதற்கு மறுத்துவிட்டார், ஏனெனில் "அனைத்துப் பாதைகளும் என் பாதைகள்" என்றும், "எனக்கு எந்த தனி வழியும் இல்லை" என்றும் *அமிர்தானந்த மாயி மா* கூறினார்.

## மேற்கோள்கள்

## ஆதார நூற்பட்டியல்

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## வெளி இணைப்புகள்

* 
* A timeline of events
* MatriVani, a compendium of Anandamayi's teachings
* The personal papers of Anandamayi are in the Andover-Harvard Theological Library at Harvard Divinity School, கேம்பிரிஜ், மாசசூசெட்ஸ்.
 

பகுப்பு:1896 பிறப்புகள்
பகுப்பு:1982 இறப்புகள்
பகுப்பு:இந்து மெய்யியலாளர்கள்
பகுப்பு:வங்காள மக்கள்
தூக்குவாளி

**தூக்கு வாளி** என்பது பித்தளை, அலுமினியம், எவர்சில்வர் போன்ற பொருட்களினால் செய்யப்பட்ட பாத்திரமாகும்.
இது திட‌ உணவுகளையும், திரவ உணவு பொருட்களையும் ஒரு இடத்திலிருந்து மற்ற இடத்திற்கு எடுத்துச் செல்ல உதவும். பண்டைய தமிழ்ச்  சமூகத்தில், குறிப்பாக பால் பொருட்களையும், எண்ணெய் பொருட்களையம் எடுத்துச் செல்வதற்கு இது உபயோகப்படுத்தப்பட்டது.

இன்றைய நவநாகரீக சமூகம் நெகிழிகளில் அடைக்கப்பட்ட பால், எண்ணெய் பொருட்களை பயன்படுத்துவதால் இதன் பயன்பாடு குறைவாக காணப்பட்டாலும், கிராமப்புறங்களில் அதிகமாக பயன்படுத்தப்பட்டு வருகின்றது.

பகுப்பு:தமிழர் சமையல் கருவிகள்
மொபசர் ஜாவேத் அக்பர்

**மொபசர் ஜாவேத் அக்பர்** (*Mobashar Jawed Akbar*) (பிறப்பு: 11 சனவரி 1951) என்பவர் இந்திய நாடாளுமன்ற மேனாள் மாநிலங்களவை உறுப்பினரும் நரேந்திரமோதியின் அமைச்சரவையில், இந்திய வெளியுறவுத் துறையில் இணை அமைச்சராக 17 அக்டோபர், 2018 வரை பணியாற்றியவர். மி டூ இயக்கத்தால் ஏற்பட்ட பிணக்கால் அமைச்சர் பதவிலிருந்து விலகினார். இவர் அரசியலுக்கு வருவதற்கு முன்னர் எழுத்தாளராகவும், ஊடகவியலாளராகவும், மற்றும் இதழாளராகவும் பணியாற்றியவர்.

முன்னர் இவர் இந்திய தேசிய காங்கிரசு கட்சியின் சார்பாக 1989 ஆண்டுகளில்  இந்திய நாடாளுமன்ற மக்களவை உறுப்பினராகத் தேர்ந்தெடுக்கப்பட்டவர். பின்னர் மார்ச் 2014-இல் இந்திய தேசிய காங்கிரசு கட்சியிலிருந்து விலகிய அக்பர், பாரதிய ஜனதா கட்சியில் இணைந்து, மக்கள்  செய்தித் தொடர்பாளர் ஆனார். சூலை 2015-இல் பாரதிய ஜனதா கட்சியின் சார்பாக ஜார்கண்ட் மாநிலத்திலிருந்து, இந்திய நாடாளுமன்ற மாநிலங்களவை உறுப்பினராகத் தேர்ந்தெடுக்கப்பட்டார்.

அக்பர் டைம்ஸ் ஆப் இந்தியா, இந்தியா டுடே, தி டெக்கன் குரோனிக்கள், *ஆசியன் ஏஜ்* போன்ற பல செய்தித்தாள்களில் ஊடகவியலாளராக பணியாற்றியவர். மேலும் காஷ்மீர், ஜவஹர்லால் நேரு குறித்து பல நூல்களையும் இயற்றியுள்ளார்.

## பிணக்குகள்

மி டூ இயக்கம் மூலம் பல பெண் ஊடகவியலாளர்கள், அக்பர் மீது பாலியல் துன்புறுத்தல்கள் குறித்து டுவிட்டரில் செய்திகள் வெளியிட்டத்தைத் தொடர்ந்து தனது இணைஅமைச்சர் பதவியிலிருந்து 17 அக்டோபர், 2018 அன்று விலகினார்.

## மேற்கோள்கள்

## வெளி இணைப்புகள்
* 
* M. J. Akbar - Profile
* https://www.savukkuonline.com/15720/

பகுப்பு:1951 பிறப்புகள்
பகுப்பு:வங்காள மக்கள்
பகுப்பு:இந்திய எழுத்தாளர்கள்
பகுப்பு:9வது மக்களவை உறுப்பினர்கள்
பகுப்பு:மாநிலங்களவை உறுப்பினர்கள்
பகுப்பு:இந்திய ஊடகவியலாளர்கள்
பகுப்பு:வாழும் மக்கள்
பகுப்பு:இந்திய அமைச்சர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
டென்மார்க் நாட்டுப்பண்

**"டேர் எர் அண்ட் யூன்டிண்ட் லேண்ட்"**  (; ; ), பொதுவாக ஆங்கிலத்தில் "There is a lovely country" என்று மொழிபெயர்க்கப்படுகிறது, இது டென்மார்க்கின் தேசிய கீதங்களில் ஒன்று ஆகும்.

## வரலாறு
இந்தப் பாடல் 1819 ஆம் ஆண்டில் ஆடம் ஓலன்ஸ்லேகரால் இலத்தீன் மொழியில் எழுதப்பட்டது. இந்த படலுக்கான இசை 1835 ஆம் ஆண்டு  ஹன்ஸ் ஏர்ன்ஸ்ட் க்ரோயரால் அமைக்கப்பட்டது. பின்னர், தாமஸ் லாபும், கார்ல் நீல்சனும் ஒவ்வொருவரும் வெவ்வேறு மெட்டுகளை உருவாக்கினர், ஆனால் அது பெரும்பாலும் பரந்த அளவில் புழக்கத்துக்கு வரவில்லை. இக்காலத்தில் பொதுவாக அதுகுறித்து பொது மக்களுக்கு தெரியவில்லை.

மூலத்தில் இப்பாடல் 12 பத்திகள் கொண்டது. சில ஆண்டுகளுக்குப் பின்னர் முதல், மூன்றாவது, ஐந்தாவது, கடைசி பத்திகள் மட்டும் பயன்படுத்தப்பட்டன. அதுவும் மாறி தற்போது முதல் பத்தியில் ஆறு, நிறைவுப் பத்தியில் மூன்று என மொத்தம் ஒன்பது வரிகள் மட்டுமே பாடப்படுகின்றன.

டென்மார்க் இரண்டு தேசிய கீதங்களைக் கொண்ட நாடு ஆகும். அதில் ஒன்று ராயல் கீதமாக அரசவைக்கு மட்டுமே பயன்பாட்டில் உள்ளது. மக்களுக்கான கீதம் 1819 இல் இயற்றப்பட்ட கீதமாகும். 

## இசை

## வரிகள்

## குறிப்புகள்

## மேற்கோள்கள்

## வெளி இணைப்புகள்

* Aarhus Universitet - original lyrics by Oehlenschläger

பகுப்பு:நாட்டுப்பண்கள்
பகுப்பு:டென்மார்க்
இரெட் நோய்த்தொகை

**இரெட் நோய்த்தொகை** *(Rett syndrome)* (**RTT**) என்பது மரபியல் மூளைக் கோளாறு ஆகும். இது பெண்களில்  6 முதல் 18 மாதங்களுக்குப் பின்  தெரியவரும். மொழி, ஒருங்கிணைப்பு, மீளமை இயக்கச் சிக்கல்கள்  போன்ற அறிகுறிகள் காணப்படும். மெதுவான வளர்ச்சியும் நடைச் சிக்கல்களும் குறுந்தலையும் பக்கக் கூனும் அமையும். வலிப்புகள், பக்கக் கூன். உறங்கல் சிக்கல்கள் ஏற்படும். இதனால் தாக்கப்படுபவர்கள் பல்வேறு அளவு நிலைகளில் தாக்கம் உறுகின்றனர்.

இரெட் நோய்த்தொகை  MECP2 மரபனின் சடுதிமாற்றத்தால் ஏற்படுகிறது. இந்த மரபன் எக்சு குறுமவகத்தில் உள்ளது. பெற்றோரிடம் இருந்து பெறப்படும் எக்சு குறுமவகத்தின் ஒரு விழுக்காடு பேருக்கு ஏற்படும் சடுதிமாற்றத்தால் இது ஏற்படுகிறது. இது பெரிதும் பெண்சிறுமிகளில் அமைகிறது. ஆண்களில் இது ஏற்பட்டால் அவர்கள் பிறந்த சிறிது நேரத்துக்குள்ளேயே இறந்துவிடுகின்றனர்.  அறிகுறிகளாலும் மரபியல் ஓர்வுகளாலும் நோயறியப்படுகிறது.

இதற்கு முழுமையாகச் சரிப்படுத்தும் மருத்துவம் ஏதும் இல்லை. அறிகுறிகளை மேம்படுத்தும் மருத்துவ முறைகள் மேற்கொள்ளலாம். வலிப்புகளுக்கு வலிப்புத் தடுப்பிகளைத் தரலாம்.சிறப்புக் கல்வி, இயன்மருத்துவம், அணைபட்டைகள் ஆகியன பயன்தரலாம். இந்நோய்த்தொகை வந்தவர்கள் தம் நடு வாழ்நாள் வரை வாழ்கின்றனர்.

பெரும்பாலும் 8,500 பெண்களில் ஒருவரை இந்நோய்த்தொகை தாக்குகிறது.  இந்நிலையை 1966 இல் வியன்னாவில் இருந்த குழந்தை மருத்துவர் ஆந்திரியாசு இரெட் முதலில் விவரித்தார். இவர் செருமனி மொழியில் எழுதியமையால் நெடுநாட்களுக்கு ஆங்கில மருத்துவருக்குத் தெரியாமலே இருந்தது. இதைப் பற்றி 1983 இல் சுவீடிய குழந்தை மருத்துவரான பெங்கித் ஆகுபெர்கு ஓர் ஆங்கிலக் கட்டுரையை எழுதி வெளியிட்டு இதற்கு இரெட் நோய்த்தொகை எனப் பெயரிட்டார். இந்நிலை ஏற்படுவதற்கான சடுதிமாற்றத்தை 1999 இல் இலெபானிய அமெரிக்க மருத்துவரான  உதா யோகுபீ கண்டறிந்தார்.

## அறிகுறிகள்
## மேற்கோள்கள்

## வெளி இணைப்புகள்

பகுப்பு:நோய்த்தொகைகள்
பகுப்பு:தன்னுழம்பல் நோய்
பகுப்பு:தொடர்பாடல் கோளாறுகள்
பகுப்பு:வலிப்புகள் ஏற்படும் கோளாறுகள்
பகுப்பு:கற்றல் திறனிழப்புகள்
பகுப்பு:நரம்பியல் கோளாறுகள்
பகுப்பு:சிறுவர் நரம்பியல் கோளாறுகள்
பகுப்பு:குறைவளர்ச்சிக் கோளாறுகள்
பகுப்பு: உளவியல் கோளாறுகள்
பகுப்பு:நரம்பு மண்டலம் தாக்கும் நோய்த்தொகைகள்
பகுப்பு:எக்சுக் குறுமவக ஓங்கல் கோளாறுகள்
பகுப்பு:மூளை மரபியல் கோளாறுகள்
ஆமுக்தமால்யதா

**ஆமுக்தமால்யதா** (**Amuktamalyada**) () என்பது 16ஆம் நூற்றாண்டின் முற்பகுதியில்  விஜயநகரப் பேரரசர் கிருஷ்ணதேவராயன்  இயற்றிய தெலுங்கு மொழிக் காவியக் கவிதை நூலாகும். ஆமுக்தமால்யதா எனும் தெலுங்கு மொழிச் சொல்லிற்கு "மாலையை அணிந்து அதை வழங்கியவர்" (சூடிக்கொடுத்த சுடர்கொடி)  எனபது பொருளாகும். 

இக்கவிதைக் காவியம் ஆண்டாள்,   திருவரங்கத்தில் பள்ளிகொண்டுள்ள பெருமாள் மீது கொண்ட பக்தியையும், மையலையும் கூறுவதுடன், இறுதியில் திருவரங்கப் பெருமானுக்கும்,  ஆண்டாளுக்கும் நடைபெற்ற திருமண விழாவைப் புகழ்ந்து பாடும், இந்நூல் தெலுங்கு மொழியின் தலைசிறந்த இலக்கியப் படைப்பாக கருதப்படுகிறது.  

## படைப்பு
கிருஷ்ணா ஆற்றங்கரையில் உள்ள ஸ்ரீகாகுளம் கிராமத்தில்  (இன்றைய கிருஷ்ணா மாவட்டம்) ஏகாதசி விரதத்தில் மன்னர் கிருஷ்ணதேவராய இருந்தபோது, அவரது கனவில் தோன்றிய ஸ்ரீகாகுல ஆந்திர மகா விஷ்ணு தோன்றி திருவரங்கத்தில் அரங்கநாதர்-ஆண்டாளின் திருமணக் கதையை தெலுங்கில் எழுதுமாறு அவருக்கு அறிவுறுதியதாகக் கூறப்படுகிறது.

ஆண்டாளின் வாழ்க்கையை விளக்கும் விதமாக இந்த நூல் உள்ளது. விஷ்ணுவின் துணைவியான இலட்சுமியின் அவதாரமாக விவரிக்கப்படும் ஆண்டாள் அனுபவித்த பிரிவின் வலியை (விரகம்) அமுக்தமால்யாதா விவரிக்கிறது. இந்த கவிதை ஆண்டாளின் அழகை உச்சிமுதல் பாதம் வரையில் 30 பாடல்களில் விவரிக்கிறது.


File:Vijayanagara.jpg|கிருஷ்ணதேவராயன்
File:The Saint Andal LACMA M.86.94.2.jpg|ஆண்டாள் உலோகச் சிலை, 14ம் நூற்றாண்டு, மதுரை, தற்போது லாஸ் ஏஞ்சலீஸ் நகர அருங்காட்சியகத்தில் உள்ளது 

## மேற்கோள்கள்

## வெளி இணைப்புகள்
*  Sri Krishna Deva Raya, Amuktamalyada

பகுப்பு:தெலுங்கு இலக்கியம்
பகுப்பு:தெலுங்கு நூல்கள்
பகுப்பு:வைணவ நூல்கள்
லியுத்தேத்தியம்-இட்ரியம் ஆக்சியார்த்தோசிலிக்கேட்டு

**லியுத்தேத்தியம்-இட்ரியம் ஆக்சியார்த்தோசிலிக்கேட்டு** *(Lutetium-yttrium oxyorthosilicate)* என்பது Lu2(1-x)Y2xSiO5  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மினுமினுக்கும் படிகமாக பயன்படுத்துவதே இதன் முக்கியமான பயனாகும். துகள் இயற்பியலில் பயன்படுத்தப்படும் மின்காந்த கலோரிமீட்டர்கள் உருவாக்க பொதுவாக இதைப் பயன்படுத்துகின்றனர். உயர் அடர்த்தி, உயர் ஒளி வெளியீடு, விரைவான சிதைவு நேரம், மேம்பட்ட உறுதியான ஆற்றல் போன்றவை   லியுத்தேத்தியம்-இட்ரியம் ஆக்சியார்த்தோசிலிக்கேட்டு படிகங்களின் சிறப்பியல்புகளாகும். ஆங்கிலத்தில் இச்சேர்மத்தை சுருக்கமாக லைசோ என்று சுருக்கப்பெயரால் அழைப்பார்கள்.   

## மேற்கோள்கள்
* http://authors.library.caltech.edu/8520/1/CHEieeetns07b.pdf
* http://omegapiezo.com/crystal_scintillators.html 

பகுப்பு:கனிம வேதியியல் சேர்மங்கள்
பகுப்பு:படிகங்கள்
பகுப்பு:மினுமினுக்கும் மற்றும் ஒளிரும் பொருட்கள்
இடச்சு உலோகம்

**இடச்சு உலோகம்** (*Dutch metal*) என்பது பித்தளையின் ஒரு வகையாகும். இந்த கலப்புலோகம் 85-88% செப்பு மற்றும் துத்தநாகத்தைக் கொண்டுள்ளது. இந்த கலப்புலோகம், தங்க இயைபு இலை, இடச்சு தங்கம்  "இச்லாக் உலோகம்" மற்றும் இச்லாக் இலை என்றும் அழைக்கப்படுகிறது.

இந்த கலப்புலோகம் எளிதில் தகடாக்கவும், கம்பியாக்கவும் கூடிய இயல்புடையது. இது மேலும் மிக மெல்லிய தாள்களாக அடிக்கக்கூடிய இயல்புடையது. இந்தத் தகடுகள் உலோக இலைகளாகவும், போலித தங்க இலைகளாகவும் பயன்படுத்தப்படுகின்றன. இந்த கலப்புலோகத்துடன் ஆர்சனிக்கை சேர்க்கும் போது வெண்மை நிறம் கொண்ட இதே போன்ற பண்புகளை உடைய கலப்புலோகம் கிடைக்கிறது.

## மேற்கோள்கள்

பகுப்பு:செப்புக் கலப்புலோகங்கள்
வடமேற்கு எல்லைப்புற மாகாணம் (1901-2010)

**வடமேற்கு எல்லைப்புற மாகாணம்** (**North-West Frontier Province** (**NWFP**) பிரித்தானிய இந்தியா மற்றும் தற்போதைய பாகிஸ்தானில் 1901 - 1955 வரை வடமேற்கு எல்லைப்புற மாகாணம் (1901-1955) இருந்தது. பின்னர் இம்மாகாணம் 1955 முதல் 1970  வரை கலைக்கப்பட்டிருந்தது.  பின்னர் 1970ல் வடமேற்கு எல்லைப்புற மாகாணம் (1901-2010) நிறுவப்பட்டது. 2010ல் இம்மாகாணத்தின் பெயரை கைபர் பக்துன்வா மாகாணம் எனப்பெயரிடப்பட்டது.

19 ஏப்ரல் 2010 முதல் இம்மாகாணத்திற்கு  வடமேற்கு எல்லைப்புற மாகாணம் எனப்பெயரிடப்பட்டது.  நிறுவப்பட்டது. 15 ஏப்ரல் 2010 அன்று **வடமேற்கு எல்லைப்புற மாகாணத்திற்கு** கைபர் பக்துன்வா மாகாணம் எனப் பெயரிடப்பட்டது.

70,709 சகிமீ பரப்பளவு கொண்ட இம்மாகாணத்தில் அம்பு அரசு (Amb State), சித்ரால் அரசு (Chitral princely state), தீர் அரசு (State of Dir) மற்றும் புல்ரா அரசுகள் (Phulra princely state), ஸ்வத் அரசு (Swat State) போன்ற சுதேச சமஸ்தானங்கள் தவிர கைபர் பக்துன்வாவின் பெரும் பகுதிகளைக் கொண்டிருந்தது.
இதன் தலைநகரமாக  பெசாவர் நகரம் விளங்கியது.

இம்மாகாணம் பெசாவர் கோட்டம், தேரா இஸ்மாயில் கான் கோட்டம் மற்றும் மலாகண்ட் கோட்டங்களைக் கொண்டிருந்தது.

1947 வரை இம்மாகாணம், வடக்கில் ஐந்து சமஸ்தானங்களையும்,  வடகிழக்கில் ஜில்ஜிட் முகமையும், கிழக்கில் மேற்கு பஞ்சாபும், தெற்கில் பலுசிஸ்தானையும்  எல்லையாகக் கொண்டிருந்தது.
இதன் வடமேற்கில் ஆப்கானித்தான் இராச்சியத்தின் பழங்குடிகள் முகமையும் இருந்தது.

## வரலாறு
1761ல் மராத்தியர்களுக்கும், ஆப்கானிய மன்னர் அகமது ஷா துரானிக்கும் நடைபெற்ற மூன்றாம் பானிபட்டு போரில் வடமேற்கு எல்லைப்புற மாகாணத்தை ஆப்கானியப்  படைகள் வென்றது. 
கிபி 1820 நூற்றாண்டு முதல் இம்மாகாணம், சீக்கியப் பேரரசர் ரஞ்சித் சிங்கிடமிருந்து, ஆப்கானிய துராணிப் பேரரசில் சென்றது.

1848-1849ல் நடைபெற்ற இரண்டாம் ஆங்கிலேய-சீக்கியப் போரின் முடிவில் பஞ்சாபை ஆங்கிலேயக் கிழக்கிந்தியக் கம்பெனியினர் கைப்பற்றியபோது, வடமேற்கு எல்லைப்புற மாகாணம் மற்றும் எல்லைப்புற பழங்குடிகள் பகுதிகள், ஆப்கானித்தானிற்கும் - பஞ்சாபிற்கிடையே போர் நிறுத்த மண்டலமாக அறிவிக்கப்பட்டது.

1901ல் பிரித்தானிய இந்தியா ஆட்சியினர் இப்பகுதியை, முதலில் 1901ல் வடமேற்கு எல்லைப்புற மாகாணம் எனப்பெயரிட்டனர்.

1947ல் இந்தியப் பிரிவினைக்கு பின்னர் பாகிஸ்தான் நாட்டின் ஒரு மாகாணமாக விளங்கியது.

பின்னர் பஷ்தூன் பழங்குடி மக்களின் கோரிக்கையின் படி, இம்மாகாணத்திற்கு 15 ஏப்ரல் 2010ல் கைபர் பக்துன்வா மாகாணம் எனப் பெயரிடப்பட்ட்து.

## மக்கள்தொகை
1998ம் ஆண்டில் மக்கள்தொகை 17,743,645 ஆக இருந்தது.  2017ம் ஆண்டின் மக்கள்தொகை கணக்கெடுப்பின் படி, கைபர் பக்துன்வா மாகாணத்தின் மொத்த மக்கள் தொகை 30,523,371 ஆகும். மக்கள் தொகை வளர்ச்சி விகிதம் 2.89% உயர்ந்துள்ளது.

## இதனையும் காண்க
* வடமேற்கு எல்லைப்புற மாகாணம் (1901-1955) 
* கைபர் பக்துன்வா மாகாணம்
* பழங்குடிப் பகுதிகள்
* பிரித்தானிய இந்தியாவின் மாகாணங்களும், ஆட்சிப் பகுதிகளும்

## மேற்கோள்கள்

## வெளி இணைப்புகள்
* Government of Khyber Pakhtunkhwa

பகுப்பு:கைபர் பக்துன்வா மாகாணம்
பகுப்பு:பிரித்தானிய இந்தியா
பகுப்பு:வடமேற்கு எல்லைப்புற மாகாணம்
பகுப்பு:பாக்கித்தான் மாகாணங்கள்
பகுப்பு:பிரித்தானிய இந்தியாவின் மாகாணங்கள்
கலப்பு கந்தகச் சுழற்சி

**கலப்பு கந்தகச்சுழற்சி** *(Hybrid sulfur cycle)* என்பது ஐதரசன் உற்பத்திக்காக பயன்படுத்தப்படும் ஓர்  இரு-படி நீர்-பிளக்கும் செயல்முறை ஆகும். கந்தகத்தை ஆக்சிசனேற்றம் மற்றும் ஒடுக்கம் செய்வது என்ற செயல்களின்  அடிப்படையில்  கலப்பு கந்தகச்சுழற்சியை கலப்பு வெப்பவேதியியல் சுழற்சி என்று வகைப்படுத்துகிறார்கள். ஏனெனில் இச்சுழற்சியில் நிகழும் இரண்டு படிநிலைகளில் ஒன்று வெப்பவேதியியல் வினைக்குப் பதிலாக  மின்வேதியியல் வினையைப் பயன்படுத்துகிறது. எஞ்சியிருக்கும் மற்றொரு வெப்பவேதியியல் படிநிலை கந்தகம்-அயோடின் சுழற்சி என்ற மூன்று படிநிலை ஐதரசன் உற்பத்தி முறையுடன் பகிர்ந்து கொள்ளப்படுகிறது. 
 
கலப்பு கந்தகச்சுழற்சி செயல்முறை 1970 களில் முன்மொழியப்பட்டு மேம்படுத்தப்பட்டது . தொடக்கத்தில் வெசுட்டிங்கவுசு மின் நிறுவனம் இந்நடவடிக்கையை மேற்கொண்ட காரணத்தினால் வெசுட்டிங்கவுசு சுழற்சி என்றும் இச்செயல்முறை அறியப்படுகிறது. தற்போதைய அபிவிருத்தி முயற்சிகள் அமெரிக்காவின் சவான்னா ஆறு தேசிய ஆய்வகத்தால் வழிநடத்தப்படுகின்றன. 
 
## செயல்முறை விளக்கம்

கலப்பு கந்தகச்சுழற்சி செயல்முறையின் இரண்டு படிநிலை வினைகளும் கீழே விளக்கப்படுகின்றன :
# H2SO4*(நீரிய)* → H2O*(வா)* + SO2*(வா)* + ½ O2*வா)*          (வெப்பவேதியியல், வெப்பம் > 800&nbsp;°செல்சியசு)
# SO2*(நீரிய)* + 2 H2O*(நீ)* → H2SO4*(நீரிய)* + H2*(வா)*          (மின்வேதியியல், வெப்பம் = 80-120&nbsp;°செல்சியசு)
: **நிகர வினை** H2O*(நீ)* → H2*(வா)* + ½ O2*(வா)*.

மின்னாற்பகுப்பியின் நேர்மின்வாயை முனைவழிக்க கந்தக டை ஆக்சைடு செயல்படுகிறது. இதன்விளைவாக மீளக்கூடிய மின்வாய் அழுத்தத்தில் குறிப்பிடத்தச்க்க அளவு ஒரு குறைவு ஏற்படுகிறது. எனவே தேவைப்படும் மின்சக்தி தேவையும் கணிசமான அளவு குறைகிறது. இரண்டாவது வினைக்கு தேவையான மின்கல அழுத்தத்த தரநிலை அளவு 298.15 கெல்வின் வெப்பநிலையில் -0.158 வோல்ட்டு ஆகும். இதே வெப்பநிலையில் நேர்மின்முனையில் ஆக்சிசனை வெளியிடும் நீரின் மின்னாற்பகுப்பு வினையுடன் ஒப்பிடும்போது அங்கு மின்னழுத்தம் -1.229 வோல்ட்டு ஆகும் .

## இவற்றையும் காண்க
*தாமிர-குளோரின் சுழற்சி
*துத்தநாகம்-துத்தநாக ஆக்சைடு சுழற்சி

## மேற்கோள்கள்

## புற இணைப்புகள்
* H2 formation by zinc hydrolysis in a hot wall aerosol flow reactor

பகுப்பு:ஐதரசன் தயாரிப்பு
பகுப்பு:வேதி வினைகள்
ஆங்காங்-சூகாய்-மக்காவு பாலம்

**சீனா - ஆங்காங் கடல் பாலம்** (Hong Kong–Zhuhai–Macau Bridge) என்பது சீனாவின் குவாங்டாங் மாகாணத்தில் உள்ள நகரான சூகாய் உடன் மக்கள் சீனக் குடியரசின் சிறப்பு நிர்வாகப் பகுதிகளான மக்காவு மற்றும் ஆங்காங் ஆகிய இரு நகரங்களையும் இணைக்கும் பாலமாகும்.  சூகாய், மக்காவு மற்றும் ஆங்காங் ஆகிய மூன்று நகரங்களுமே பியர்ல் ஆற்றங்கரைச் சமவெளியில் அமைந்துள்ள நகரங்களாகும். இப்பாலம் 2018 ஆம் ஆண்டு அக்டோபர் 23 ஆம் நாள் திறந்து வைக்கப்பட்டுள்ளது.  இந்தப் பாலம் சற்றேறக்குறைய 55 கிலோமீட்டர் நீளம் உடையதாகும். இந்தப் பாலம் 6.7 கிலோமீட்டர் அளவுக்கு சுரங்க வழிப்பாதையையும் தன்னுள்ளே கொண்டுள்ளது.இந்த பாலத்தைக் கட்ட 1.48 இலட்சம் கோடி ரூபாய் செலவழிக்கப்பட்டுள்ளது. இப்பாலம் 6.8 கோடி மக்களுக்கு பயனளிக்கும் வகையிலும், சீனா - ஆங்காங் இடையேயான பயண நேரத்தைக் குறைக்கும் வகையிலும் அமைந்துள்ளது.

## உருவாக்கம்
1980 களில் ஹோப்வெல் ஹோல்டிங்சு நிறுவனத்தின் அந்நாளைய நிர்வாக இயக்குநர் கோர்டன் வு இந்தப் பாலத்திற்கான திட்டத்தை முன் வைத்தார்.  இப்பாலத்தின் கட்டுமானம் கடந்த 9 ஆண்டுகளாக நடந்து வந்துள்ளது. சீனத் தரப்பிலிருந்து 2009 டிசம்பர் 15 ஆம் நாளில் இதற்கான கட்டுமானப் பணிகள் தொடங்கப்பட்டுள்ளன. இத்திட்டத்தின் ஆங்காங் பகுதி கட்டுமானம் டிசம்பர் 2011 இல் தொடங்கியுள்ளது.

## மேற்கோள்கள்

பகுப்பு:சீனாவில் போக்குவரத்து
பகுப்பு:ஹொங்கொங் பாலங்கள்